|  |
| --- |
| Izziņa par atzinumos sniegtajiem iebildumiem  **par noteikumu projektu „Grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju**  **reģistrācijas kārtība””** |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1 | Noteikumu projekta 3.punkts:  *3. Izteikt 11.1. apakšpunktu šādā redakcijā:*  *“11.1. iesniedzējs ir saņēmis Veselības inspekcijas apliecinājumu par objekta atbilstību higiēnas prasībām un Valsts ugunsdzēsības un glābšanas dienesta apliecinājumu par objekta atbilstību ugunsdrošības prasībām;”* | **Iekšlietu ministrija:**  *(..) aizstāt projekta 3. punktā paredzētajā 11.1. apakšpunkta redakcijā vārdus “Valsts ugunsdzēsības un glābšanas dienesta apliecinājumu” ar vārdiem “Valsts ugunsdzēsības un glābšanas dienesta atzinumu”, ņemot vērā to, ka Valsts ugunsdzēsības un glābšanas dienesta amatpersonas ar speciālajām dienesta pakāpēm izsniedz atzinumu par atbilstību ugunsdrošības prasībām, kā arī termins “atzinums” tiek lietots Ministru kabineta 2009. gada 1. septembra noteikumos Nr.981 “Bērnu nometņu organizēšanas un darba kārtība” 8.5. apakšpunktā.* | Ņemts vērā.  Precizēts noteikumu projekta 3.punkts (pēc numerācijas precizēšanas 4.punkts) un anotācijas I.sadaļas 2.punkts. | Noteikumu projekta 4.punkts:  *4. Izteikt 11.1. apakšpunktu šādā redakcijā:*  *“11.1. iesniedzējs ir saņēmis Veselības inspekcijas apliecinājumu par objekta atbilstību higiēnas prasībām un Valsts ugunsdzēsības un glābšanas dienesta atzinumu par objekta atbilstību ugunsdrošības prasībām;”*  Sk. noteikumu projekta I.sadaļas 2.punktu (4.lpp.). |
| 2 |  | **Tieslietu ministrija:**  *1. (..) lūdzam pārskatīt noteikumu projektā un Ministru kabineta 2015. gada 14. jūlija noteikumos Nr. 397 "Izglītības iestāžu un citu Izglītības likumā noteikto institūciju reģistrācijas kārtība"*  *(turpmāk – MK noteikumi Nr. 397) (piemēram, III nodaļā) ietverto regulējumu, jo nav saprotams, kāpēc jautājumi par reģistrā norādāmajām ziņām un to aktualizēšanu būs sadrumstaloti, proti, nosakot tos trijos normatīvajos aktos (Izglītības likuma 24. pantā, MK noteikumos Nr. 397 un MK noteikumos Nr. 276). Vēršam uzmanību, ka, piemēram, MK noteikumu Nr. 276 II nodaļā jau ir paredzēts sistēmas saturs, savukārt minēto noteikumu 32. punktā ir paredzēts, kādu informāciju izglītības iestādes ievada un aktualizē sistēmā.* | Ņemts vērā.  Precizēts anotācijas I.sadaļas 2.punkts | Ministru kabineta 2019.gada 25.jūnija noteikumi Nr.276 „Valsts izglītības informācijas sistēmas noteikumi” (turpmāk – noteikumi Nr.276) nosaka Valsts izglītības informācijas sistēmas (turpmāk – sistēma) saturu, uzturēšanas un aktualizācijas kārtību, proti, paredzot, ka sistēmas sastāvdaļa ir Izglītības iestāžu reģistrs, Izglītības likumā noteikto institūciju reģistrs, Bērnu uzraudzības pakalpojumu sniedzēju reģistrs, Pedagogu reģistrs, Izglītības programmu reģistrs, Valsts vienotās obligāto izglītības vecumu sasniegušo bērnu uzskaites datubāze, Psihologu reģistrs, Studējošo un absolventu reģistrs un Akadēmiskā personāla. Noteikumi Nr.276 nosaka vispārīgus jautājumus attiecībā uz sistēmu, tās saturu, uzturēšanas un aktualizācijas kārtību. Savukārt katra šī reģistra aktualizācijas kārtību (grozījumu izdarīšana reģistrā, t.sk. par iesniedzamajiem dokumentiem un termiņiem) reglamentē atsevišķi normatīvie akti, piemēram, Ministru kabineta 2019.gada 28.maija noteikumi Nr.218 „Vispārējās un profesionālās izglītības programmu licencēšanas kārtība”, Ministru kabineta 2013.gada 16.jūlija noteikumi Nr.404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”, Ministru kabineta 2018.gada 29.maija noteikumi Nr.301 „Psihologu noteikumi”, Ministru kabineta 2015.gada 14.jūlija noteikumi Nr.397 „Izglītības iestāžu un citu Izglītības likumā noteikto institūciju reģistrācijas kārtība” (turpmāk – noteikumi Nr.397). Visas informācijas apvienošana noteikumos Nr.275 nebūtu pārskatāma un viegli uztverama.  Noteikumu projekta mērķis šobrīd ir novērst tiesību normu dublēšanu attiecībā uz Izglītības iestāžu reģistrā norādāmajām ziņām (paredzot atsauci uz Izglītības likumu, proti, Izglītības likuma 24.panta otro daļu), kā arī samazināt administratīvo slogu izglītības iestādēm, taču nākotnē ir jāpārskata tiesiskā regulējuma sadrumstalotība reģistru jomā.  Sk. noteikumu projekta I.sadaļas 2.punktu (3.-4.lpp.). |
|  |  | **Tieslietu ministrija:**  *2. MK noteikumu Nr. 397 4. punkts paredz, ka amatpersona, izvērtējot izglītības iestādes vai institūcijas dibinātāja vai atbildīgās personas iesniegumu un tam pievienotos dokumentus, pieņem lēmumu. Vēršam uzmanību, ka Izglītības likuma 24. panta trešā daļa paredz, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.* | Ņemts vērā.  Noteikumu projekts papildināts ar jaunu 3.punktu. Precizēta noteikumu projekta numerācija. | 3. Izteikt 4. punkta ievaddaļu šādā redakcijā:  “4. Amatpersona, izvērtējot izglītības iestādes vai institūcijas dibinātāja pilnvarotas personas (turpmāk – iesniedzējs) iesniegumu un tam pievienotos dokumentus, pieņem lēmumu:” |
|  |  | **Tieslietu ministrija:**  *3. Noteikumu projekta 8. punkts paredz, ka izglītības iestāde (izņemot valsts izglītības iestādes un augstākās izglītības iestādes) vai institūcija pievieno un aktualizē sistēmā nolikumu vai citu darbību reglamentējošu normatīvo aktu, kā arī ievada informāciju par tā apstiprināšanas datumu.*  *Lūdzam redakcionāli precizēt minēto regulējumu, jo nav saprotams, par kādiem citiem darbību reglamentējošiem normatīvajiem aktiem ir runa.* | Ņemts vērā.  Sniegts skaidrojums. | Noteikumi Nr.397 citastarpā nosaka ne tikai izglītības iestāžu reģistrācijas kārtību, bet arī Izglītības likumā noteikto institūciju – biedrību, nodibinājumu, amatu meistaru darbnīcu, studiju vai Nacionālo bruņoto spēku vienību, kuru uzdevumos ietilpst pieaugušo izglītības programmu īstenošana, – reģistrācijas kārtību. Minēto institūciju darbību var reglamentēt, piemēram, statūti, nolikums par izglītojošu darbību (noteikumu Nr.397 10.punkts). |
|  | Noteikumu projekta 8.punkts:  *8. Papildināt noteikumus ar 19.1 un 19.2 punktu šādā redakcijā:*  *“19.1 Izglītības iestāde (izņemot valsts izglītības iestādes un augstākās izglītības iestādes) vai institūcija pievieno un aktualizē sistēmā nolikumu vai citu darbību reglamentējošu normatīvo aktu, kā arī ievada informāciju par tā apstiprināšanas datumu.* | **Tieslietu ministrija:**  *4. Noteikumu projekta anotācijas I sadaļas 2. punktā ir atspoguļota informācija, ka nolikumu pievienošana un aktualizēšana sistēmā neattieksies uz valsts izglītības iestādēm, augstskolām un koledžām, jo šīm izglītības iestādēm nolikumus un satversmes apstiprina Ministru kabinets vai Saeima, līdz ar to tie jau ir pieejami tīmekļa vietnē: www.likumi.lv.*  *Lūdzam izvērtēt, vai minētais atbilst Valsts izglītības informācijas sistēmas mērķim un MK noteikumu Nr. 276 5. punktā paredzētajam. Tieslietu ministrijas ieskatā, lai Valsts izglītības informācijas sistēmā būtu pilnīga informācija par attiecīgo izglītības iestādi, būtu izvērtējams norādīt sistēmā informāciju, ietverot atsauci uz normatīvo aktu (izglītības iestādes nolikumu) tīmekļa vietnē: www.likumi.lv.* | Ņemts vērā.  Precizēts noteikumu projekts (sk. Noteikumu projekta 9.punktu) un anotācijas I.sadaļas 2.punkts. | Noteikumu projekta 9.punkts:  *9. Papildināt noteikumus ar 19.1 un 19.2 punktu šādā redakcijā:*  *“19.1 Izglītības iestāde (izņemot valsts izglītības iestādes un augstākās izglītības iestādes) vai institūcija pievieno un aktualizē sistēmā nolikumu vai citu darbību reglamentējošu normatīvo aktu (valsts izglītības iestāde un augstākās izglītības iestāde sistēmā ietver atsauci uz izglītības iestādes nolikumu vai satversmi tīmekļa vietnē: www.likumi.lv), kā arī ievada informāciju par tā apstiprināšanas datumu.*  Sk. anotācijas I.sadaļas 2.punktu (2.lpp.). |
|  |  | **Tieslietu ministrija:**  *5. (..) lūdzam aizpildīt anotāciju atbilstoši Instrukcijas Nr. 19 14.4. un 52.5. apakšpunktam, ņemot vērā nepieciešamās izmaiņas Valsts izglītības informācijas sistēmā.*  **Vides aizsardzības un reģionālās attīstības ministrija:**  *1. (..) lūdzu atbilstoši MK instrukcijas Nr.19 14.4. apakšpunktā noteiktajam norādīt pilnveidoto pakalpojumu nosaukumus, tos definējot noteikumu projekta anotācijas I sadaļas 2. punktā.* | Ņemts vērā.  Precizēts anotācijas I.sadaļas 2.punkts. | Sk. anotācijas I.sadaļas 2.punktu (2., 3. lpp.)  Noteikumu projekta izpilde notiks ministrijas valsts budžeta programmā 07.00.00 „Informācijas un komunikāciju tehnoloģiju uzturēšana un attīstība” piešķirto līdzekļu ietvaros. |
|  |  | **Tieslietu ministrija:**  *6. (..) Lūdzam precizēt anotācijas II sadaļas 1. punktu, ņemot vērā, ka noteikumu projektā paredzētais regulējums attieksies arī uz Izglītības kvalitātes valsts dienestu. Attiecīgi lūdzam aizpildīt arī pārējos anotācijas II sadaļas punktus atbilstoši Instrukcijas Nr. 19 III nodaļai.* | Ņemts vērā.  Precizēta anotācijas II.sadaļa | Sk. anotācijas II.sadaļu (5.lpp.). |
|  |  | **Vides aizsardzības un reģionālās attīstības ministrija:**  *2. Lūdzu papildināt noteikumu projekta anotāciju ar informāciju, ka pēc noteikumu projekta spēkā stāšanās pakalpojuma turētājs nodrošinās pakalpojumu aprakstu aktualizēšanu valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu.* | Ņemts vērā. | Pēc noteikumu projekta spēkā stāšanās pakalpojuma turētājs (dienests) nodrošinās pakalpojumu aprakstu aktualizēšanu valsts pārvaldes pakalpojumu portālā Latvija.lv saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība.” 4.3. apakšpunktu. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

Inita Juhņēviča

|  |
| --- |
| (par projektu atbildīgās amatpersonas vārds un uzvārds) |
| Izglītības kvalitātes valsts dienesta vadītāja |
| (amats) |
| Tālr.67358078, Fakss 67228573 |
| (tālruņa un faksa numurs) |
| [Inita.Juhnevica@ikvd.gov.lv](mailto:Inita.Juhnevica@ikvd.gov.lv) |
| (e-pasta adrese) |

19.05.2020 15:57

1259

A.Lasmane

67367202, agnese.lasmane@ikvd.gov.lv